b"\n_START_ARTICLE_\nPapall\xc3\xb3 de la fusta\n_START_SECTION_\nDescripci\xc3\xb3\n_START_PARAGRAPH_\nL'adult t\xc3\xa9 un cos gruixut amb una envergadura de 68\xe2\x80\x9396 mm. \xc3\x89s l'esp\xc3\xa8cie m\xc3\xa9s gran de la fam\xc3\xadlia Cossidae. Les ales s\xc3\xb3n de tons marronosos o grisencs amb estries fosques imitant l'escor\xc3\xa7a d'alguns arbres. Aquest fet ajuda a la seva mimetitzaci\xc3\xb3 en els seus h\xc3\xa0bitats natural. L'insecte adult vola entre l'abril i l'agost segons la latitud. L'imago \xc3\xa9s incapa\xc3\xa7 d'alimentar-se, per tant nom\xc3\xa9s pot viure uns pocs dies._NEWLINE_L'eruga o corc \xc3\xa9s xil\xc3\xb2faga, \xc3\xa9s a dir que menja fusta. Triga de tres a quatre anys a transformar-se en cris\xc3\xa0lide. S'alimenta preferentment de la fusta i branques d'arbres dels seg\xc3\xbcents g\xc3\xa8neres: Alnus, Betula, Castanea, Citrus, Cydonia, Fagus, Fraxinus, Juglans, Malus, Olea, Populus, Prunus, Pyrus, Quercus, Salix, Sorbus, Ulmus i Vitis."